Source: http://docplayer.hu/2187785-A-bankszovetseg-2013-evi-tevekenysegerol-budapest-2014-marcius.html
Timestamp: 2017-08-17 22:04:26
Document Index: 25128801

Matched Legal Cases: ['Kúria ', 'bíróság ', 'bíróság ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'bíróság ', 'Kúria ']

a Bankszövetség évi tevékenységéről Budapest, március - PDF
a Bankszövetség évi tevékenységéről Budapest, március
Download "a Bankszövetség 2013. évi tevékenységéről Budapest, 2014. március"
1 BESZÁ MOLO a Bankszövetség évi tevékenységéről Budapest, március
2 Tartalomjegyzék 1. VEZETŐI ÖSSZEFOGLALÓ MAKROGAZDASÁGI KITEKINTÉS, A BANKSZEKTOR MŰKÖDÉSI FELTÉTELEI VÁLLALATI HITELEZÉS AZ MNB NÖVEKEDÉSI HITELPROGRAMJA (NHP) A BANKSZÖVETSÉG EGYÜTTMŰKÖDÉSE A GARANCIA INTÉZMÉNYEKKEL ÖNKORMÁNYZATI HITELEZÉS AZ 5000 FŐ FELETTI ÖNKORMÁNYZATOK KONSZOLIDÁCIÓJÁNAK A FELTÉTELRENDSZERE LAKOSSÁGI HITELEZÉS A LAKOSSÁGI DEVIZAHITELEZÉSSEL KAPCSOLATOS FEJLEMÉNYEK EGYÉB TÖRTÉNÉSEK A BANKSZEKTOR MŰKÖDÉSÉT BEFOLYÁSOLÓ TOVÁBBI FONTOSABB SZABÁLYOZÁSI FEJLEMÉNYEK ÚJ HITELINTÉZETI TÖRVÉNY, PÉNZÜGYI SALÁTATÖRVÉNY A SZÖVETKEZETI HITELINTÉZETEK INTEGRÁCIÓJÁRÓL SZÓLÓ TÖRVÉNY AZ ÚJ POLGÁRI TÖRVÉNYKÖNYV HATÁLYBA LÉPÉSÉVEL KAPCSOLATOS FEJLEMÉNYEK EGYÉB JOGSZABÁLY-MÓDOSÍTÁSI KEZDEMÉNYEZÉSEK AZ MNB-VEL ÉS A PSZÁF-FAL (A KÖZPONTI BANKKAL ÉS A FELÜGYELETI HATÓSÁGGAL) KAPCSOLATOS FEJLEMÉNYEK A PÉNZÜGYI SZERVEZETEK ÁLLAMI FELÜGYELETÉNEK BEOLVADÁSA A MAGYAR NEMZETI BANKBA A SWAP ÁLLOMÁNNYAL KAPCSOLATOS MNB JAVASLAT LEZÁRÁSA KONZULTÁCIÓ A LIKVIDITÁSSZABÁLYOZÁSI TÉMAKÖRÖKRŐL BUBOR REFORM A KÖVETELÉSKEZELÉSSEL FOGLALKOZÓ PSZÁF AJÁNLÁS A FELÜGYELETI ADATSZOLGÁLTATÁSOK VÁLTOZÁSAI PÉNZFORGALOM A PÉNZÜGYI TRANZAKCIÓS ILLETÉK SZABÁLYOZÁSÁNAK A VÁLTOZÁSAI ÉS HATÁSUK A KORSZERŰ FIZETÉSI MÓDOKRA A KÉTSZERES INGYENES KÉSZPÉNZFELVÉTEL TÖRVÉNYI SZABÁLYOZÁSA ÉS AZ ÜGYFÉLNYILATKOZATOKAT NYILVÁNTARTÓ TÖRVÉNY KIDOLGOZÁSA TOVÁBBI BANKKÁRTYÁVAL KAPCSOLATOS FEJLEMÉNYEK ALAPSZÁMLA, BANKVÁLTÁS BANKSZÖVETSÉGI KÖZREMŰKÖDÉS AZ ELEKTRONIKUS FIZETÉSI ÉS ELSZÁMOLÁSI RENDSZER (EFER) PROJEKTBEN A PÉNZFORGALMI IRÁNYELV (PSD2) AZ EU FIZETÉSI SZÁMLA IRÁNYELVE (PAD) ADÓZÁS, SZÁMVITEL ADÓZÁSI KÉRDÉSEK SZÁMVITELI FEJLEMÉNYEK AZ IFRS ÁTTÉRÉS KAPCSÁN INDULÓ NGM PROGRAM BANKBIZTONSÁG DEVIZAHITELES DEMONSTRÁCIÓK EGYÜTTMŰKÖDÉS AZ ORFK-VAL IT BIZTONSÁGI KÉRDÉSEK BANKSZÖVETSÉGI FEJLEMÉNYEK A 2013 ÉVI TESTÜLETI ÜLÉS - KITÜNTETÉSEK A BANKSZÖVETSÉGI MUNKACSOPORTOK TEVÉKENYSÉGE RÉSZVÉTELÜNK AZ EBF MUNKABIZOTTSÁGAIBAN EGYÜTTMŰKÖDÉS A VISEGRÁDI ORSZÁGOK BANKSZÖVETSÉGEIVEL VIDÉKI BANKLÁTOGATÁSOK
3 10.6. RENDEZVÉNYEK, KONFERENCIÁK KOMMUNIKÁCIÓ MELLÉKLET - NEMZETKÖZI KITEKINTÉS I. PRUDENCIÁLIS SZABÁLYOZÁS, FELÜGYELET II. AZ EGYSÉGES EURÓ PÉNZFORGALMI TÉRSÉG, A SEPA KILÁTÁSAI 2014-RE
4 1. Vezetői összefoglaló A külső gazdasági környezetben kedvező fordulatot jelentett a világgazdasági konjunktúra 2013 második félévben bekövetkezett erősödése. Az amerikai gazdaság stabil növekedési pályára állt, míg az euró zónában másfél év recessziót követően lassú élénkülés kezdődött. A nemzetközi pénzpiacokat elkerülték a nagyobb sokkok. Az Egyesült Államokban az államadósság plafonjával kapcsolatos vita rendeződött. Az EKB kamatpolitikájában és eszközvásárlási programjában nem volt lényeges változás, s a korábbi bejelentésekkel ellentétben 2013 végéig még a FED sem mérsékelte vásárlásait. Az alacsony szinten tartott költségvetési hiány és a folyamatosan megfigyelhető fizetési mérleg többlet eredményeként Magyarország sebezhetősége nagymértékben mérséklődött. A kedvező egyensúlyi mutatók mellett rövidtávon a növekedési mutatók is jobbak lettek a vártnál. A harmadik negyedévi 1,8%-os és a negyedik negyedévi, meglepetést okozó 2,7%-os növekedésnek betudhatóan a GDP éves szinten 1,2%-kal bővült. Az infláció üteme történelmi mélypontra, éves átlagban 1,7%-ra csökkent, de a maginfláció még nem süllyedt a jegybank által célzott 3 %-os szintre. Az MNB az alapkamatot az év során sorozatosan, mérséklődő ütemben csökkentette. (December végén 3% volt az irányadó ráta, míg a februári érték 2,7%.) A rövidtávon kedvező mutatók ellenére az ország növekedési potenciálja nagymértékben elmarad a régió egészétől, leszakadásunk középtávon folytatódik. A 300 forint/euró fölött stabilizálódott árfolyam esetleges beomlása, illetve a kamatcsökkentés túlhajtása ugyanakkor rövidtávon is kockázatot jelent. A hitelintézeti szektort továbbra is sajátos kettősség jellemzi. Tőkehelyzete stabil, hitel/betét aránya javuló, likviditása rendszerszinten megfelelő, jövedelmezősége gyenge. Bár a szektor 2013 évi összesített adózás utáni eredménye technikailag pozitív (68 milliárd forint), a számok mögé nézve megállapítható, hogy a szektor 2013-ban is veszteséget termelt (számításaink szerint118 milliárd forintot). A szektor a jövedelemtermelő képességet érintően kettészakadt: a nehéz feltételek mellett is nyereséges bankok csoportja mellett meghatározó hitelintézetek több év óta folyamatosan sok tíz milliárdos veszteséget könyvelnek el. A háztartási hitelek állománya az elmúlt évben is tovább csökkent (2012 végéhez képest forintban számítva 5,5%-kal), míg a vállalati hitelek állománya - a harmadik negyedévben tapasztalt, a növekedési hitelprogramnak betudható forinthitel növekedés ellenére - éves szinten 3,3%-kal szűkült. A portfolió minősége enyhén romlott, a késedelmes hitelek aránya az év végén 23,4% volt. A folyamatosan rossz jövedelmezőség, a gyenge fizetőképes hitelkereslet és a szabályozási stressz hátráltatja, hogy a bankok betölthessék kívánatos közvetítő szerepüket a reálgazdaság élénkítésében. Mindemellett az egyes hitelszegmensekben több a szektor számára kedvező intézkedés történt. A Növekedési Hitelprogram meghirdetése, majd második szakaszának a beindítása (500 milliárd forintnyi a Monetáris Tanács által legfeljebb 2000 milliárd forintra emelhető kerettel) közrejátszott a vállalati hitelállomány csökkenésének a mérséklésében, és a KKV hitelállomány arányának (57%) a növekedésében. Az önkormányzati szektorban 3 lépcsőben végrehajtott teljes körű konszolidáció növelte a bankok biztonságát, de rontotta a szegmenssel kapcsolatos hosszabb távú üzleti kilátásokat. A lakossági hitelezésben az árfolyamgát igénybevételi lehetőségének a többszöri meghosszabbítása, majd a határidő eltörlése és az igénybe vételi feltételek lazítása fékezte a devizahiteles portfolió további romlását, s így a bankok és az ügyfelek szempontjából egyaránt előnyös. A bankok és a gazdaság egészének a szempontjából ugyancsak kedvező, hogy nem került sor a devizahitelek egyszeri forintosítására. Kiemelkedő fejlemény, hogy a Kúria a devizahitelek kapcsán - a 4
5 felfokozott politikai elvárások ellenére is - higgadt, a jogbiztonságot erősítő jogegységi döntést hozott. Hasonlóan fontos az Alkotmánybíróság 2014 márciusában nyilvánosságra hozott határozata, amely egyértelműsítette, hogy az Alkotmánybíróságnak nem hatásköre az egyedi szerződések vizsgálata. Az Alkotmánybíróság azt is leszögezte, hogy a fennálló szerződések jogszabályi megváltoztatására a bírói szerződésmódosításnál megkövetelt feltételek teljesülése esetén nyílik lehetőség, a felek méltányos érdekeinek a figyelembe vételével. Az alkotmánybírósági döntésből következik, hogy a szerződésekkel és a bírósági gyakorlattal kapcsolatban továbbra is a Kúria által kiadott múlt decemberi vélemény az irányadó. Ugyanakkor az új hitelintézeti törvény fogyasztók számára kedvező intézkedései - mindenekelőtt a lakáscélú hitel fogalmának kiterjesztése - a lakossági ügyfelek széles köre számára jelentenek a korábbinál jobb feltételeket. A tőkekövetelmény direktívát (CRD4) is átültető új Hpt. és a 2014 januárjától a közvetlenül hatályba lépő és alkalmazandó tőkekövetelmény rendelet (CRR) ezen túl együtt alkotják a prudenciális szabályozás kereteit. A Hpt. és a CRR együttes alkalmazása komoly, eddig nem tapasztalt kihívást jelent a szektor számára, amit tovább fokoz az új Ptk március 15- i hatályba lépése. Az új Ptk. alkalmazására történő felkészülés nem csak a jogi apparátusok tanulási folyamatát jelenti, hanem a banküzem működésének átállítását az új jogszabálynak megfelelő működési rendre. A szektor számára gyökeres változást jelent a hitelbiztosítéki nyilvántartásról szóló törvény alkalmazása, de egyéb területeken (például pénzforgalom) is módosítani kell az eddigi gyakorlatokon. A bankokat és ügyfeleiket meglehetősen kedvezőtlenül érintette a tranzakciós illeték mértékének 2013.augusztus 1-től történő jelentős megemelése, míg a tranzakciós illeték tervezettől való elmaradása miatt kivetett (az áprilisig befizetett PTII 208%-ának megfelelő egyszeri illeték) a bankoknak jelentett 75 milliárd forintos veszteséget. A havi kétszeres ingyenes készpénz felvét biztosításának kötelezettsége, valamint az interchange díj (bankközi jutalék) szabályozása 2014-től további közvetlen veszteségeket, illetve bevétel elmaradást generál. A Magyar Nemzeti Bank által kezdeményezett és a MasterCard által finanszírozott, a bankkártyás fizetéseket lehetővé tevő készülékek (POS terminálok) telepítési programja számottevő feladatot jelentett a résztvevő bankok számára, miközben az eredmények elmaradtak az előzetes hatósági várakozásoktól. Banki szempontból az is versenyhátrányt jelent, hogy a lakossági betéteket augusztus 1-től a 16%-os kamatadó mellett, további 6% egészségügyi hozzájárulás is sújtja, ami tovább csökkenti az állampapírokhoz viszonyított versenyképességet és ellene hat a hitel/betét mutató javulásának. Szervezeti oldalról 2013-ban a szektort érintően két fontos változás történt: a szövetkezeti szektor újraszabályozása, illetve a PSZÁF MNB-be történő beolvasztása. A kötelező szövetkezeti integráció megteremtése és a Takarékbank államosítása tulajdonosi érdeksérelmekkel járt, amit a hatékonyság kilátásba helyezett növekedésével indokoltak. A Felügyelet Magyar Nemzeti Bankba október 1- től történő beolvasztása zökkenő mentes volt. A 2013-as év során a globális és az európai hatóságok folytatták és esetenként véglegezték azokat a szabályozási munkákat, amelyek a as pénzügyi válság nyomán felszínre került hiányosságok megszüntetésére irányultak. Mivel a pénzügyi válságból kiinduló elmélyülő és elhúzódó recesszió súlyos politikai kérdés, a pénzügyi szabályozás fejleményeit a legfelsőbb politikai fórumokon (G20-ak állam és kormányfőinek találkozóin, vagy az európai uniós csúcsokon) is időrőlidőre áttekintik. A G20-aknak készített jelentések kitértek a bankok és a bankrendszer biztonságát megerősítő Bázel III tőkekövetelmény és likviditás szabályozás implementálására; a válságrendezési rezsimek - too big to fail (túl nagy, hogy veszni hagyják) probléma kezelését célzó reformjára, az 5
6 OTC derivatívákkal kapcsolatos intézkedések bevezetésére, az árnyékbanki tevékenység szabályozására és nyomon követésére, illetve a pénzügyi piacok biztonságának a növelésére. A Bázeli Bankfelügyeleti Bizottság tevékenységében a likviditás fedezeti rátára és a likviditásfigyelés eszközeire vonatkozó végleges útmutató elfogadásán túl, a kereskedési könyv tőkekövetelményének a felülvizsgálatát, illetve az értékpapírosításra vonatkozó előírások átdolgozását kell kiemelni. Az áttételi ráta szabályozás részleteinek a kidolgozása ugyancsak jelentős lépést jelentett a szabályozási reform teljessé tételéhez. Az említett témakörök 2014-ben is a Bizottság prioritásai maradnak, kiegészítve a nettó stabil finanszírozási mutató véglegesítésével. Az Európai Uniós szabályalkotásban a tőkekövetelmény és likviditásszabályozás (CRR/CRD4 elfogadása, a bank helyreállítási és szanálási direktíváról (BRRD) és a betétbiztosítási direktíváról (DGSD) való megegyezés, valamint a bankunió irányába tett lépések az Egységes Felügyeleti Rendszer szervezeti kereteinek a kialakítása, illetve az Egységes Szanálási Rendszerre vonatkozó javaslat voltak a legfontosabb mérföldkövek. Az egységes európai szabálykönyv részletszabályinak, technikai sztenderdjeinek a kialakítása/alkalmazása az Európai Bankhatóságra és a bankokra egyaránt nagy terheket ró, nem beszélve az Európai Központi Bank által vezényelt, 2014 februárjában kezdődő átfogó értékelésről, illetve az azt követő stressz tesztről. A feszített program az Európai Bankföderációtól, illetve annak tagszervezeteitől is fokozott lobbi tevékenységet igényelt/igényel. 6
7 2. Makrogazdasági kitekintés, a bankszektor működési feltételei A világgazdaságban az év eleji lassulást követően 2013 második felében erősödött a konjunktúra. Az év második felére a fontosabb régiókban javult az üzleti hangulat, az amerikai gazdaság stabil növekedési pályára állt, míg az euró zónában másfél év recessziót követően megkezdődött a kilábalás, technikai értelemben megszűnt a visszaesés. A visszafogott gazdasági aktivitás, a csökkenő energia- és élelmiszerárak következtében a világgazdaságban mérsékelt volt az inflációs nyomás, mind az USA-ban, mind az euró-zónában 1% körül alakult az infláció az év végén. A nemzetközi pénzpiacokat elkerülték a nagyobb sokkok. Az EKB kamatpolitikájában és eszközvásárlási programjában 2013 folyamán nem történt lényegi változás. Az Egyesült Államokban az államadósság plafonjával kapcsolatos vita októberben megnyugtatóan lezárult, és bár a FED már májustól jelzéseket küldött a piacoknak az eszközvásárlási programja leépítésének szándékáról, azonban azt csak 2014-ben kezdte meg, és több lépcsőben, időben elnyújtva hajtja azt végre ban Magyarország sebezhetősége nagymértékben mérséklődött. A kormányzat elkötelezett a költségvetési hiány alacsony szinten tartása mellett. A folyamatosan megfigyelhető külső egyensúlyi többlet eredményeként csökkent a külső adósságállomány. A kedvező egyensúlyi folyamatok mellett rövidtávon a növekedési folyamatok is kedvezőek (ebben az egyszeri tételek fontos szerepet játszanak), azonban a gyors egyensúlyjavulás középtávon növekedési áldozattal járhat. A gazdaság továbbra is kétarcú, egy erős exportágazat mellett egy gyengélkedő, forrás- és belső kereslethiányos belföldre termelő ipari ágazat figyelhető meg. A gazdasági növekedés üteme 2013 második felében meglepetést okozott (a III. és a IV. negyedévben 1,8% és 2,7% az előző év azonos időszakához képest), ezzel éves szinten GDP 1,2%-kal bővült. A makro-adatok kedvező alakulása mögött kiemelendő a mezőgazdaság és az autóipar jó teljesítménye, valamint az alacsony bázis okán számottevően javuló építőipari termelés. Felhasználási oldalon kedvező fejlemény, hogy az export mellett a belső kereslet mérsékelt élénkülése is szerepet játszott a növekedésben, valamint, hogy a beruházások volumene éves szinten 7%-kal növekedett, ami az elmúlt 5 évben először jelent tényleges növekedést a megelőző évi adathoz képest. Az év végére az egyszeri hatások - elsősorban a rezsicsökkentési intézkedések - miatt történelmi mélységekbe süllyedt az infláció: így december/december viszonylatban 0,4%-ra, éves átlagban 1,7%-ra csökkent a pénzromlás üteme. Ugyancsak javult az egyszeri hatásokat (pl. nem feldolgozott élelmiszer árakat, piaci energia árakat) nem tartalmazó maginfláció, azonban december/december viszonylatban még nem csökkent az MNB középtávú céljában szereplő 3%-os szintre. A folyó fizetési mérleg 2009 óta többletes és az egyenlege már 2013 első három negyedévében meghaladta a GDP 2%-át. A munkanélküliség a kormányzati intézkedések (alapvetően a közmunkaprogram) hatására a 2012 év végi 10,7-ről 9,1%-ra mérséklődött. A kedvező inflációs adatok és a forint árfolyamának relatív stabilitása az MNB-t a bejelentett, 25 majd 20 bázispontos alapkamat-csökkentési sorozat folytatására késztette, az alapkamat ennek eredményeként az év végére 3%-os szintre süllyedt. (A további újabb mérsékléseket követően az alapkamat 2,7%.) A csökkenő alapkamat hatására tovább mérséklődtek a forint bankközi referenciakamatok, illetve a banki forint betéti- és hitelkamatok. A hitelintézeti szektor helyzetét továbbra is sajátos kettősség jellemezte. A szektor együttes tőkehelyzete erős (17,9%-os tőkemegfelelési mutatóval), likviditása rendszerszinten megfelelő, bár 7
8 intézményi szinten jelentős eltérések vannak. A hitelállomány továbbra is meghaladja a belföldi intézmények által kezelt betéteket (a hitel/betét mutató 107%). A bankrendszer fennakadás nélkül képes kiszolgálni a hazai számla- és készpénzforgalmat, azaz rövidtávon ellátja tankönyvi funkcióit a magyar gazdaságban. Ugyanakkor a részben kormányzati intézkedések miatt fennálló folyamatosan rossz jövedelmezőség, a gyenge fizetőképes hitelkereslet és a szabályozási stressz középtávon hátráltatja, hogy a bankok betölthessék kívánatos közvetítő szerepüket a reálgazdaság élénkítésében ban a bankmérlegek eszközoldalán folytatódtak az alkalmazkodási folyamatok. A devizaeszközök leépülése mellett a hitelek likvidebb eszközökbe áramlása is folyamatos volt. A vállalati hitelállomány volumene mind a forint, mind a devizahitelek esetében júniusig folyamatosan csökkent. A forinthitelek az NHP hiteleinek következtében a harmadik negyedében egyszeri növekedést mutattak, majd a negyedik negyedévben csökkentek, azonban az év egészére vonatkozóan 8,4%-kal növekedtek. A devizahitelek esetében jelentős 13%-os visszaesés volt tapasztalható. A teljes állomány 3,3%-kal csökkent, a KKV hitelállomány súlyát jelentősen (43-ról 57%-ra) növelte. A háztartási hitelek negatív trendje egész évben folyamatos volt, 2012 végéhez képest az állomány forintban számítva csaknem 5,5%-kal csökkent végén 23,2% a késedelmes hitelek aránya, míg 2013 év végén 23,4, tehát a hitelportfólió minőségromlási trendje 2013-ban, ha lassan is, de folytatódott. Sajátos kedvezőtlen folyamat alakult ki a lakossági jelzáloghitelek esetében, ahol a késedelmes hitelek állományának viszonylagos állandósága (33-34%-a az érintett portfoliónak) mellett megnövekedett a 90 napon túli tartozások részaránya a 90 napon belüliekhez képest (2012 végén 16% vs. 17,1%, 2013 decemberben 19% vs. 14,3%). Az előző évhez képest a betétállomány csekély mértékben növekedett (1,4%), azonban a betétszerkezetben kedvezőtlen változások történtek. A növekedés elsődleges oka a vállalati betétállomány jelentős emelkedése (14,3%), amely szinte kizárólag a folyószámla betétek növekedéséből adódott. A növekedés különösen a harmadik negyedévhez köthető, így vélhetően számottevő szerepe van benne az NHP programból a szektorhoz került forrásoknak. A lakossági szegmensben folytatódott a betétek erodálódása (-9,8%). Ennek okaként továbbra is elsősorban az alacsony kamatkörnyezet, és az államadósság finanszírozás - egyenlőtlen versenyfeltételek miatti - kiszorítási hatása, illetve a befektetési alapok támasztotta verseny áll. További változást az illékony folyószámla betétek növekedése, és a lekötött betétek jelentős esése, ami a kiszorítási hatás erősödése (további kamatcsökkentés) folytán esetleges további negatív változásokat vetíthet előre. A fenti folyamatok eredményeként 2013 végéig a teljes hitelintézeti szektor nettó hitel/betét aránya további 10 százalékponttal csökkent a 2012 végi 117%-ról. A bankközi források 2013-ban összességében csökkentek. A belföldi bankközi források elsősorban a jegybanktól felvett hosszú futamidejű hitelek állományának bővülése miatt növekedtek. Emellett tovább folytatódott a külföldi források hazai bankszektorból történő kivonása. Éves viszonylatban a szűkülést elsősorban a külföldi hitelintézetek (többségében anyabankok) által a hazai bankok rendelkezésre bocsátott források (betétek és hitelek) jelentős csökkenése okozta. Hasonló nagyságrendben csökkent a szektor intézményei által kibocsátott kamatozó értékpapírok állománya, amit az állami tulajdonú speciális hitelintézetek sikeres őszi külföldi devizakötvény kibocsátásai némileg kompenzáltak. Az előzetes, nem auditált eredmény adatok alapján a teljes hitelintézeti szektor elszámolás-technikai értelemben nyereséges volt, az adózás utáni eredménye 68 milliárd Ft. Ha az eredményt megtisztítjuk a célfeladatokat ellátó állami intézmények (MFB, EXIM, KELER) nyereségétől, a hazai 8
9 bankok külföldi leánybankjainak teljesítményétől, valamint a szavatoló tőke emelését célzó, a rendkívüli eredménytételeket is érintő egyedi banki intézkedésektől, akkor látható, hogy a szektor 118 milliárd forint veszteséget termelt 2013-ban. Az eredmények kedvezőtlen alakulása mögött elsősorban a változatlan összegű banki különadók (126 milliárd Ft), a pénzügyi tranzakciós illeték (215 milliárd Ft, amely a díjképzésben csak részben került figyelembevételre), az egyéb a bankszektort célzottan sújtó közterhek, valamint a hitelportfolió minőségének romlása miatti céltartalék növekedés (302 milliárd Ft) húzódik meg. A szektor - az egyre bonyolultabb szabályozásból következő operációs és IT költségek miatti - többletkiadásai ellenére tovább - a 2007-es szintre- csökkentette a működési költségeit, azonban ez nem volt képes számottevően kompenzálni a fenti negatív hatásokból eredő romló eredménypozíciót. 3. Vállalati hitelezés Az MNB statisztikái szerint a vállalati-állomány csökkenése 2013-ban jelentősen lelassult utolsó negyedévében a hitelállomány 301 milliárd Ft-tal csökkent. Az éves állomány leépülési ütem árfolyamhatásoktól megtisztított mértéke 1,2% volt az év végén, amely a harmadik negyedévben tapasztalható növekedésnek betudhatóan - számottevően kisebb az utóbbi években tapasztalt 3-4%- os értéknél. A Növekedési Hitelprogram új szerződései visszafogottan alakultak 2013 év végén, a program keretein belül folyósított hitelek élénkülése 2014 második negyedévtől várható. A vállalati hitelezés szűkülésének hátterében a gyenge gazdasági kilátások, az alacsony beruházási hajlandóság és külföldi tőkebefektetések, valamint az egyes iparágakat - ingatlan szektort, önkormányzati szektort - érintő nehézségek állnak. Ezek annak ellenére visszafogják a hitelezési hajlandóságot, hogy a pénzintézetek és a vállalatok érdeke is a tőkekihelyezés növelése lenne. A fentiek mellett a hitelezés szigorításához a kockázati tolerancia válság óta tartó csökkenése is hozzájárul. Ugyanakkor pozitívumként értékelhető, hogy a jegybanki kamatcsökkentési ciklus egyre jobban érvényesül a vállalati kölcsönök árazásában, a minimum 5 éves hitelek átlagos kamat szintje januárra 4,94 %-ra csökkent. Az euró alapú hitelek esetében a kamat és a felár is változatlan maradt. Kedvező fejlemény, hogy a nem teljesítő vállalati hitelek aránya a III. negyedév végi 17,3%-ról 16,4%- ra csökkent az év végére Az MNB Növekedési Hitelprogramja (NHP) június 1-én az MNB elindította a három pillérből álló Növekedési Hitelprogramját a kis- és középvállalkozások hitelezésének élénkítése érdekében. Az MNB az NPH keretében 0 százalékos kamatozású, legfeljebb 10 éves futamidejű refinanszírozási hitelt nyújtott a programban részt vevő hitelintézetek számára. A jegybank kedvezményes kamatozású refinanszírozási hitelének összege 750 milliárd Ft, rendelkezésre tartási ideje június 1.-augusztus 31. közötti időszak volt és a hitelintézetek egy felülről korlátozott kamatmarzs (garanciával legfeljebb 2,5%, anélkül legfeljebb 2%) mellett továbbhitelezték a KKV-knak. A program I. pillére a hitellel már rendelkező vállalatok finanszírozási költségeit kívánta csökkenteni, illetve lehetővé tenni olyan projektek megvalósítását, amelyek elindítását a magas finanszírozási költség eddig akadályozta. A program II. pillére a KKV-k hitelein belül a deviza alapú hitelek arányának csökkenését kívánta elérni. A program III. pillérének keretében az MNB új euró likviditást nyújtó tendereket vezetett be összesen 8 különböző futamidő mellett. 9
10 MNB statisztikái szerint a keretösszeg 93,5%-ra kötöttek hitelszerződést a hitelintézetek; ami mintegy 10 ezer szerződést és közel 701 milliárd Ft-ot jelentett. Az első pillér iránt jelentkező nagyobb keresletet látva az MNB augusztus 1-én lehetővé tette a II. pillérben allokált hitelkeret I. pillér keretében történő felhasználását. Ennek köszönhetően az I. pillér esetében az igénybevétel megközelítette a 472 milliárd Ft-ot (a keretösszeg 112%-a), a II. pillérben a 229 milliárd Ft-ot (keretösszeg 70%-a). A program eljutott minden ágazatba, de a mezőgazdaság, a feldolgozóipar és a kereskedelem kiugró részesedéssel rendelkezett. A Növekedési Hitelprogram első szakaszának sikerességére tekintettel szeptember 11-én a Monetáris Tanács a program folytatása mellett döntött. A gazdasági növekedés támogatása érdekében az NHP második szakasza során rendelkezésre álló keretösszeg 500 milliárd forint, amelyet a Monetáris Tanács legfeljebb 2000 milliárd forintig megemelhet. A program második szakasza október 1-től év végéig tart. A keretösszeg 90 százaléka az I. pillérben új hitelezést érint, míg 10 százaléka a II. pillérbeli hitelkiváltásokra használható fel. A program keretein belül történő allokáció az első szakasztól eltérően érkezési sorrendben történik. Az NHP első és második szakaszára összevontan fennálló - forintügyletre és devizahitelek kiváltására külön-külön alkalmazandó - korábban 3-3 milliárd forintos felső korlát milliárd forintra emelkedik A Bankszövetség együttműködése a garancia intézményekkel év során a Magyar Bankszövetség fontos törekvése volt, hogy a vállalati - és ezen belül a KKV - hitelezés a garancia intézmények erősödő részvétele révén is növekedjen. Ennek jegyében a Hitelgarancia munkacsoport több közös ülést tartott a garancia intézményekkel, melynek célja az elérhető garancia programok, továbbá a programok módosítási lehetőségeinek az áttekintése volt. Ismereteink szerint az egyeztetések is szerepet játszottak abban, hogy a Magyar Fejlesztési Bank által év közepén végrehajtott tőkeemelést követően csökkentek a Garantiqa Hitelgarancia Zrt. állami viszont garanciával fedezett kis- és középvállalkozásnak minősülő ügyfelek ügyletei után felszámításra kerülő kezességvállalási díjai. A Kormány határozata alapján garanciadíj-támogatásban részesülnek a KKV-k a év közepe után kibocsátott hitelek esetén a hitel teljes futamidejére. A KKV a kezességvállalási díjhoz évente a teljes hitelösszeg legfeljebb 0,75%-át kitevő garanciadíjtámogatásra jogosult. Amennyiben ezen ügyletekhez kapcsolódóan a Garantiqa Hitelgarancia Zrt. a hitel tőkeösszegére 80%-os mértékű készfizető kezességet vállal, akkor a KKV által fizetendő éves kezességvállalási díj nem haladhatja meg a teljes hitelösszeg 0,5%-át. (A korábbi átlagos díjszint 1,8% volt.) A év vége óta érvényben lévő díjszabás értelmében pedig a KKV által fizetendő éves kezességvállalási díj nem haladhatja meg a teljes hitelösszeg 0,3%-át, míg forgóeszköz- valamint speciális forgóeszközhitel esetén a 0,5%-ot től a készfizető kezességvállalási kérelem elbírálásának ideje csökken: amennyiben a kérelmet befogadja a Garantiqa Hitelgarancia Zrt., akkor azt a befogadástól számított legkésőbb 7 munkanap alatt elbírálja, a korábban érvényben lévő 15 nap helyett Önkormányzati hitelezés az 5000 fő feletti önkormányzatok konszolidációjának a feltételrendszere A Kormány újraszabályozta az önkormányzatok mindennapi működését rendező törvényeket, valamint a feladatok végrehajtását biztosító előírásokat. A helyi önkormányzás feladatainak 10
11 újrastrukturálása mellett az önkormányzati gazdálkodás feltételei és módja is megváltoztatásra kerültek. Ennek egyik jelentős lépéseként a Kormány rendezni kívánta az önkormányzatok működését és fejlesztéseit biztosító, de korábban az állam által nem fedezett kiadásokkal kapcsolatos kötelezettségvállalások sorsát. Ezen cél elérése érdekében 2011-ben az állam - törlesztési célú támogatásként - egyszeri, vissza nem térítendő költségvetési támogatást nyújtott a megyei önkormányzatok (197,6 milliárd forint), majd 2012-ben az fő lakosságszámot meg nem haladó települési önkormányzatok és többcélú kistérségi társulásaik számára (74 milliárd forint). Az adósságkonszolidáció folytatásaként a évi CCIV. törvény alapján az állam teljes mértékben átvállalta az fő lakosságszámot meghaladó települések önkormányzatának fekvőbeteg-szakellátáshoz és az egyes szakosított szociális és gyermekvédelmi szakellátási intézményekhez kötődő, pénzügyi intézmény felé december 31-én fennálló tartozását, illetve részben átvállalta az fő lakosságszámot meghaladó települések önkormányzatának pénzügyi intézmény felé december 31-én fennálló tartozását. (Az adósságátvállalás mértéke az átvállalással érintett önkormányzat június 30-ai egy főre jutó iparűzési adóerő-képességének, valamint az önkormányzat településkategóriája adóerő-képessége korrigált átlagának egymáshoz viszonyított aránya alapján került meghatározásra.) A törvényben lehetővé tett eltérési lehetőségek figyelembe vételével az adósságátvállalás tényleges százalékos mértékéről az államháztartásért felelős miniszter és a helyi önkormányzatokért felelős miniszter február 28-ig egyezett meg az érintett önkormányzatokkal. A konkrét ügyletek előtörlesztéséről, illetve átvállalásáról az államháztartásért felelős miniszter az ÁKK Zrt. útján június 28-ig kötött megállapodást az önkormányzatokkal és azok hitelezőivel, összesen 610,3 milliárd forint összegű adósságállományt érintően. Az adósságkonszolidáció befejezéseként az állam a Magyarország évi központi költségvetéséről szóló évi CCXXX. törvény alapján a települési önkormányzatok és ezek társulásainak december 31-én pénzügyi intézmények felé fennálló fizetési kötelezettségeit is átvállalta. A konszolidáció a december 31. napján fennálló teljes adósságállományra (tőke, késedelmes tőke), valamint az ezekhez kapcsolódó, február 28-ig számított járulékos követelésekre (kamat, késedelmi kamat, rendelkezésre tartási jutalék, kezelési költség) terjed ki. A évi költségvetési törvény szerint az adósság egyes elemeinek átvállalását az állam úgy is teljesítheti, hogy 200 millió forintnál, vagy 815 ezer CHF-nél, vagy 660 ezer EUR-nál kisebb összegű adósságelemekre az állam egyszeri költségvetési támogatást nyújt. Ezzel a megoldással egyszerűsíthető a kisebb összegű hitelek átvállalásának technikája. A december 31-án adósságrendezési eljárás alatt álló önkormányzatok esetében az állam az adósságrendezési eljárás lezárását követő 60 napon belül gondoskodik a kötelezettségek átvállalásáról, külön meghatározott eljárási rend szerint. A konszolidációs folyamatban a Magyar Bankszövetség aktívan véleményezte a jogszabály tervezeteket, és jobbító javaslatokat küldött az NGM-nek. Az irányadó elvek kialakítása során, amelyeket a különböző önkormányzati szövetségek is támogattak, elsődlegesen az önkormányzatok devizakitettségének állam általi átvállalását tartottuk szem előtt. A bankok komoly erőfeszítések árán, valamennyi konszolidációs fázisban teljesítették a törvényben előírt, meglehetősen feszített adatszolgáltatási kötelezettségeiket. 11
12 4. Lakossági hitelezés A Magyar Nemzeti Bank 2014 februári hitelezési jelentése szerint A háztartási szegmensben tovább folytatódott a hitelállomány leépülése. A negyedik negyedév során a hiteltörlesztések mintegy 114 milliárd forinttal haladták meg a folyósításokat. A háztartások nettó hiteltörlesztők voltak mind a forint-, mind a devizahitelek esetén. Az új kihelyezések 110 milliárd forintos volumene némileg elmarad az előző negyedév szerződéskötéseitől, de 30 százalékkal meghaladja az előző év azonos időszakának az értékét. A fedezetlen fogyasztási hitelek feltételeiben tovább folytatódott az utóbbi másfél évben megfigyelt enyhítési ciklus, miközben a bankok a lakáshitelek feltételeinek a változatlanságáról számoltak be. A megvalósult ügyleteknél a teljes hitelköltség (THM) a lakáscélú hitelek esetében 8,8 százalékra, míg a szabad felhasználású jelzáloghitelek esetében 11 százalékra csökkent a referenciakamat mérséklődésével párhuzamosan. A lakáscélú hitelek mintegy 5,5 százalékpontos felára régiós összehasonlításban továbbra is magasnak számít. A magas felárban egyéb tényezők mellett a nem teljesítő és a 90 napon túl lejárt hitelek régiósnál nagyobb aránya is megjelenik. Az egész éves negatív trend eredményeként a háztartási hitelek állománya 2012 végéhez képest forintban számítva csaknem 5,5%-kal zsugorodott A lakossági devizahitelezéssel kapcsolatos fejlemények Az árfolyamgát - A évi javított/bővített konstrukció igénybevételének I félévre való meghosszabbítása és kampány szervezése/lebonyolítása Az árfolyamgát a devizahitelezésben érintett ügyfelek számára olyan átfogó, általános megoldás, melynek alkalmazását mind a kormányzati, szabályozói, felügyeleti, mind a banki szakértői oldal támogatja. Ennek ellenére a jelentős törlesztési könnyítést biztosító konstrukció a belépési határidő többszöri hosszabbításával is csak szerény kezdeti érdeklődést és mérsékelt felfutást hozott. Ezért 2013 februárjában az NGM, az MNB és a Bankszövetség egy közös, intenzív média-kampányba kezdett, hogy így is felhívja a jogosultak figyelmét a könnyítési lehetőségre. Az egy hónapig tartó (majd ismétlő időszakkal megerősített) - jelentős költségű tömegkommunikációs - kampány finanszírozásában mindhárom fél részt vett, a technikai megszervezés és lebonyolítás a Bankszövetségre hárult. A kampány lezárultával a kormányzat azt a döntést hozta, hogy az ügyfeleknek véghatáridő nélkül lehetőségük van az árfolyamgát kínálta fizetéskönnyítés igénybe vételére. A nyári időszakban ugyanakkor az árfolyamgátba csatlakozást jelentősen visszavetette a hitelezett ügyfelek kivárása egy új segítőcsomag iránt. (Ezekben a hónapokban kormányzati-banki egyeztetések zajlottak a lakossági devizahitelesek helyzetének a kezelésére.) Az érdeklődés felfutását csak decemberben lehetett újra tapasztalni. A havi becsatlakozók számának növekedésében szerepet játszhat, hogy a Parlament november 5-én jelentősen kiszélesítette a konstrukció igénybevételét. (A képviselők elfogadták, hogy a 180 napos késedelemben levők, a 20 millió forintnál nagyobb devizahitelt felvevők, illetve a más fizetéskönnyítő program hatálya alatt állók is élhetnek az árfolyamgát könnyítésével. Ezen túlmenően az árfolyamgátat módosító törvény a tartozás egy részének elengedésére ösztönzi a bankokat azáltal, hogy csak akkor ad az állam készfizető kezességet, ha az adós tartozása nem több mint a fedezeti ingatlan hitelnyújtáskori forgalmi értékének a 95%-a.) december végén az MNB adatai szerint az árfolyamgát I. és II. szerződések száma együttesen darab volt, amely az időközben kiszélesített, lehetséges igénybevevői kör 32 százalékát teszi ki. Az árfolyamgát konstrukcióban részt vevő devizahiteles ügyfelek december végéig összesen 26,3 milliárd forint kamat megfizetése alól mentesültek mely kamatkülönbözetet a bankszektor és az állam egyenlő arányban viseli. 12
13 További érintettek bevonását célozza az az előírás, amelynek értelmében március 20-ig a bank köteles volt minden olyan adós figyelmét felhívni az árfolyamgát igénybe vételének lehetőségére, aki bár arra jogosult lenne még nem igényelte azt. Az árfolyamgát előnyeinek tudatosítása érdekében pedig első ízben szintén 2014-ben - negyedévenként tájékoztatni kell az árfolyamgátba már belépett adóst a mentesített követelésrész (az állam és a pénzügyi intézmény által átvállalt tartozás) adott időszakra eső, továbbá göngyölítetten felhalmozott összegéről. A os segítő program A Kormányzat 2013 májusában jelezte, hogy várja a Bankszövetség javaslatát a 90 napon túl nem fizető ügyfélkör helyzetének rendezésére, ezért a bankok vezető szakértőiből munkacsoport alakult. A munkacsoport által kidolgozott javaslat szükségesnek tartotta az érintett ügyfélkör megfelelő szegmentálását és az egyes szegmensek eltérő kezelését: a fizetővé már nem tehető ügyfeleknél a banki portfolióból való minél gyorsabb és egyszerűbb kivezetés tűnt célravezetőnek. Ennek érdekében részben a Nemzeti Eszközkezelőnek (NET) való megkönnyített ügyátadásra, illetve a végrehajtási jogszabályok egyszerűsítésére születtek javaslatok. További igényként merült fel, hogy az ügylet kétoldalú lezárásának felgyorsítása érdekében a bank állami hozzájárulást igényelhessen az ügyfelének adott tőkeelengedésből származó vesztesége mérséklésére, a fizetőképessé tehető ügyfélkörnél érdemi tőke-elengedésről, így törlesztő-részlet csökkenésről szólt a javaslat. A bank és az állam által ily módon biztosított kedvezmény azonban feltételes lett volna, az ügyfélnek egy átmeneti időre (3-6 hónap) előzetesen újból fizetőképességét- és készségét kellett volna bizonyítania. a javaslat fontos eleme volt, hogy meg kell erősíteni a fizetés-könnyítő programokban (átstrukturált hitelek) résztvevő ügyfelek fizetési hajlandóságát is. A késedelmes adósok kezeléséhez kapcsolódva az MBSZ javasolta a bírósági végrehajtási törvény átfogó módosításának napirendre tűzését, de az eljárás hatékonyságának növelése érdekében több olyan javaslatot is tett a végrehajtói működéssel kapcsolatban, amely a törvény átfogó módosítása nélkül is megvalósítható. Így kezdeményezte a végrehajtói díjszabási rendelet módosítását, javasolva, hogy a díjrendelet pontosan határozza meg, hogy a végrehajtást kérőnek a végrehajtási eljárás kezdetén pontosan milyen költségeket kell fizetnie, illetve hogy a készkiadások összege törvény által limitált és reális legyen. Az érintett bankok vezetőivel kibővített Elnökség megtárgyalta és jóváhagyta a munkacsoport javaslatait. A kormányzat képviselőivel a tárgyalások ugyanakkor nem vezettek a kívánt eredményre. A devizahitel mentő csomag elkészítése és átadása a Nemzetgazdasági Minisztériumnak Szeptemberben a kormány ultimátumot adott a bankoknak, hogy a devizahitel szerződések módosítására november 1-ig dolgozzanak ki az ügyfelek számára kedvező megoldásokat. Konkrét jogszabályi kötelezettség hiányában a szerződések módosítására nincsen jogalap és az prudenciális szabályokba ütközhetett volna. Így a témában dolgozó magas szintű munkacsoport kezdeményezése alapján az elnökség úgy döntött, hogy a korábban átadott mentő csomag újragondolásával tesz eleget a kabinet elvárásainak. Az átdolgozott csomagot október végén küldtük meg az NGM-nek. Annak érdekében, hogy a segítő programok kialakítása során az ügyfelek és a civil szervezetek tapasztalatai, javaslatai is hasznosuljanak, őszén honlapunkon on-line konzultációs lehetőséget 13
14 nyitottunk.. Itt az érintett ügyfelek közvetlenül jelezhették észrevételeiket. A konzultációs időszak során több mint 300 vélemény érkezett. Ezt követően az MBSZ 2013 októberében személyes konzultációra invitálta meg a legismertebb civil szervezetek képviselőit. Meghívásunkat hét szervezet fogadta el. A minisztériumnak átadott megoldási javaslatok kidolgozása során a civil szférának a kormány által meghatározott követelményeknek megfelelő javaslatait is figyelembe vettük. A csomag a lakáshitelek esetében az árfolyamgát kötelező bevezetését kezdeményezte - az állomány zömét adó CHF és EUR hitelekre vonatkozóan az adósok kilépési opciójával - a lakáshitelek új Hpt. szerinti kiterjesztett értelmezésének megfelelő szélesebb ügyfélkör részére. A devizahitel pereket érintően javaslatot tett az esetleges semmisség következtében előálló elszámolási kötelezettség egy eljárásban történő kötelező meghatározására. A javaslatok között szerepelt a téli kilakoltatási moratórium kezdő időpontjának előre hozása, valamint a kisösszegű tartozások esetén az ingatlan végrehajtásáról történő lemondás. A csomag előkészítése során a munkacsoport a lakás célú jelzáloghitelek forintra történő átváltásának a lehetőségét, esetleges következményeit is vizsgálta. A forintra váltás IFRS alatti kezeléséről külső tanácsadókkal, könyvvizsgálókkal is konzultáltunk. Álláspontjuk egységes és egyértelmű volt a tekintetben, hogy a devizában fennálló lakossági hitelállomány egy összegű azonnali, piaci spot árfolyamon történő forintra váltása esetén, az eredeti és az átváltás utáni hiteltermék közti teljes futamidőre jutó cash flow elmaradás miatti különbözetet az átváltáskor egy összegben, veszteségként ki kellene mutatnia a bankszektornak. A kormányzathoz eljutatott bankszakmai javaslatok megvalósítása az azonnali átváltásnál kevesebb, de még mindig tetemes veszteséget jelentett volna a bankszektornak. A kormányzat végül a belépési feltételeket és egyéb kondíciókat illetően előnyösen módosított árfolyamgát konstrukciót ajánlotta a devizahiteleseknek. Ezen kívül a devizahitelüket rendben törlesztő fogyasztók védelmére is számos rendelkezést hoztak. Egyrészt kibővítették a lakáscélú hitel fogalmát annak érdekében, hogy az ehhez rendelt kedvezményeket minél többen tudják igénybe venni, másrészt az összes devizaalapú hitelre előírták a középárfolyam kötelező alkalmazását folyósításkor, törlesztéskor, előtörlesztéskor és díjszámításnál. Hasonlóképp fogyasztóvédelmi célokat szolgál az ingyenesen igényelhető futamidő-hosszabbítás lehetősége. A devizahitel-szerződések érvénytelenségével foglalkozó bankszövetségi munkacsoport 2013 elején - a bankok elleni peres eljárások megszaporodására reagálva - a jogi bizottságon belül munkacsoport alakult a peres eljárásokkal kapcsolatos tapasztalatok összegyűjtésére és feldolgozására. A keresetekben szereplő - és az adósok képviseletében fellépő szervezetek által felvetett - leggyakoribb, visszatérő kérdésekre részletes szakértői összeállítást készítettünk. Az elemzés nem csak az adott kérdésekre vonatkozó szakmai választ, hanem az egyes precedensértékű bírósági ítéletekre történő hivatkozást, azok érvanyagként használható részleteit is tartalmazza. A szakértői háttéranyag alapján elkészítettük a legfontosabb kérdésekre a rövid összefoglaló válaszokat. Az Elnökség július 1-i ülésén hozott döntésének megfelelően informálisan az adatvédelmi szabályokra is figyelemmel megpróbáltuk felmérni a folyamatban levő devizahiteles perek számát. Az elmúlt év közepén mintegy kétezer devizahiteles per volt folyamatban, amelyek vagy a hitelszerződés érvénytelenségének megállapítására, vagy a végrehajtási eljárás megszüntetésére irányultak. Az ügyek zömében még nem volt ítélet, vagy csak elsőfokú ítélet született, döntő többségben a hitelintézetek javára. Ugyanakkor azt tapasztaljuk, hogy a sajtóban az ügyfelek javára hozott 14
15 döntések jóval nagyobb figyelmet kapnak, mint a bankok javára szóló ítéletek, így a közvélemény hamis képet alkothat a perek kimeneteléről. A devizahitelek kapcsán hozott jogegységi döntés és alkotmánybírósági beadvány 2013 őszétől a politikai kommunikáció egyre inkább a jog oldaláról várja a devizahitelesek súlyos társadalmi problémájának a megoldását, a Kúria, illetve az Alkotmánybíróság döntéseit jelölve meg a további lépések kiinduló pontjaként. A Kúria Polgári Kollégiumának vezetője november 25-én közzétette a jogegységi eljárás lefolytatása iránti indítványát, melyben a bírói gyakorlat alapján hét elvi kérdést fogalmazott meg a deviza alapú fogyasztási kölcsönszerződések és fogyasztói lízingszerződések érvényességével kapcsolatban. A Kúria december 16-án közzétette a jogegységi döntés lényegét, majd ezt követően december 23-án annak részletes indoklását is. A felvetett kérdések többségében a Kúria a törvényi kereteknek megfelelő jogegységi döntést hozott, amely összhangban van a korábban meghozott bírósági döntések nagy többségével. A jogegységi döntés a felvetett kérdések közül nem foglalkozott az egyoldalú szerződésmódosítás szerződési feltételeinek tisztességességével, tekintettel az Európai Unió Bírósága előtt folyamatban levő ügyre, amelyben később születhet döntés. A Kormány a Kúria döntését megelőzően, november 28-án kelt indítványában a deviza alapú kölcsönszerződések okozta nehézségekkel összefüggésben, két kérdésben várja az Alkotmánybíróságtól az Alaptörvény értelmezését. Elsőként arra kérte fel az Alkotmánybíróságot, hogy az értelmezze az Alaptörvény M) cikk (2) bekezdését hogy, abból közvetlenül levezethető-e valamely tömegesen alkalmazott, a fogyasztók számára egyoldalúan és jelentős hátrányt okozó módon meghatározott így különösen az ún. devizahitel szerződések esetében az árfolyamkockázatnak kizárólag az adósra hárítását rögzítő, a hitelező számára az egyoldalú kamatemelés lehetőségét viszonylag szabad mérlegelés alapján és széles körben biztosító, valamint az árfolyamrést (sic!) alkalmazását előíró szerződési feltétel, illetve az ezt megerősítő bírósági ítélet, valamint az ezek alapjául szolgáló jogszabályi rendelkezés alaptörvény-ellenessége.a kormány második kérdésével arra kérte fel az Alkotmánybíróságot, hogy értelmezze az Alaptörvény II. cikkét és a B) cikk (1) bekezdését abból a szempontból, hogy milyen az Alkotmányhoz képest mennyiben eltérő alkotmányossági feltételekkel kerülhet sor fennálló szerződéseknek jogszabály útján történő módosítására. A Kormány indítványát a Bankszövetség devizahiteles ügyekkel foglalkozó munkabizottsága is megvitatta és arról közös álláspontot alakított ki. Az ügyben az Alkotmánybíróság sok hetes tárgyalás után március közepén hozta nyilvánosságra döntését. A határozat nem teremtett új helyzetet a devizahiteles szerződéseket érintően. A döntés egyértelműsítette, hogy az Alkotmánybíróságnak nem hatásköre az egyedi szerződések vizsgálata. Azt is leszögezte, hogy - ha a körülmények lényeges változása indokolja - lehetőség van a fennálló szerződések jogszabályi megváltoztatására. Az állam jogszabállyal a szerződések tartalmát csak ugyanolyan feltételek fennállása esetén változtathatja meg, mint amilyen feltételeket a bírói szerződésmódosítás is megkövetel. A törvényi úton történő szerződésmódosításakor mindegyik fél méltányos érdekeit figyelembe kell venni, érdekegyensúlyra kell törekedni a megváltozott körülmények mellett. Az alkotmánybírósági döntésből következik, hogy a szerződésekkel és a bírósági gyakorlattal kapcsolatban továbbra is a Kúria által kiadott múlt decemberi vélemény az irányadó. 15
16 4.2. Egyéb történések A jelzáloghitelezési irányelv (MCD 1 ) elfogadása Az illetékes európai döntéshozó fórumok 2013 végén fogadták el a jelzáloghitelezésről szóló irányelvet, amely elején lépett hatályba és a tagországoknak két évük lesz az implementálásra. Az irányelv deklaráltan fogyasztóvédelmi szemléletű, az adóst kívánja segíteni, mind a hiteldöntés időszakában, mind a szerződéses periódusban. A hitelezési folyamat szinte minden fázisában részletesen szabályozza a banki feladatokat (pl. reklám tartalma, termék-összehasonlító táblázat nyújtása, hitelbírálat szempontjai) annak érdekében, hogy az ügyfél minél megalapozottabb információk birtokában dönthessen a hitelfelvételről. A szabályozás a szerződés megkötését követően is támogatást kíván adni az ügyfélnek (pl. elállási jog, devizahitel esetén devizanem-váltás). Az irányelv több éve tartó előkészítési folyamata során a banki érdekképviseletek (így a Magyar Bankszövetség is) arra törekedtek, hogy a fogyasztóvédelmi szempontok ne szorítsák teljesen háttérbe a végrehajthatóságot és a méltányolható banki érdekeket. Jórészt az (EBF 2 ) tevékenységének eredményeként sikerült elérni, hogy a szabályozás ne vegye le a döntési felelősségét az ügyfélről, (Nem lesz kötelező a banki tanácsadás, nem kell a banknak az ügyfél legjobb érdekében eljárni), negatív hitelbírálati eredmény esetén nem kell automatikusan elutasítani a hitelkérőt, másrészt a pozitív hitelbírálat esetén sem kötelező a hitelnyújtás. Kevésbé volt eredményes azon banki törekvés, hogy az ügyfélnek adandó információt (pl. reklámban) ésszerű szintre korlátozzák. A szabályozás fő előnye, hogy nagymértékben igazodik a néhány évvel ezelőtt bevezetett fogyasztási hitel irányelv (CCD) szelleméhez és szerkezetéhez. A KHR továbbfejlesztése - adatpontosság A KHR-t kezelő BISZ Zrt január 1-től új adathelyességi elveket alkalmaz és ezt elősegítő díjrendszert vezet be. A stratégiai jellegű változtatást az érintett adatszolgáltatókkal és a Bankszövetség KHR munkacsoportjával is részletesen egyeztették. A KHR-t kezelő szervezet számára nagy kihívást jelentett, hogy a 2011-es törvényi változás révén a korábbi időszakhoz képest több mint háromszorosára nőtt a kezelt adatmennyiség. A rendszer működésének egyik kulcsa a kezelt adatok pontossága, helyessége. Ennek elérése érdekében került az új módszer bevezetésre: Az adatokat a KHR-ben betöltött szerepük fontossága szerint kategorizálják és az egyes kategóriákhoz eltérő - megengedett - hibaszázalékot rendelnek. (Például a hitelképességet meghatározó adatok helyessége 99% pontosságú, a kisebb jelentőségű adatok pontosságára elegendő a 95%-os hibakorlát.) A KHR-t kezelő BISZ különböző eszközöket alkalmaz a fenti adathelyességi célok elérése érdekében: adathelyesbítési felszólítást küld a referenciaadat szolgáltatóknak, új ösztönző adatkezelési díjpolitikát vezet be, a bejövő adatok helyességét biztosító ún. input szűrőket alkalmaz. 1 Mortgage Credit Directive 2 European Banking Federation 16
17 A BISZ hangsúlyozta, hogy nem a bevétel növelése a célja, hanem a megfelelő minőségű adatküldésre ösztönzés. Reményeik szerint ily módon 2-3 év alatt a kitűzött pontossági szintek elérhetők. Hitelbírálati információk a NAV-tól Banki szakértők több fórumon jelezték, hogy a hitelezési eljárásban felhasznált adóigazolások tartalmával, illetve a hitelességük ellenőrzésével kapcsolatosan problémába ütköztek. A témakörben június második felében egyeztetés volt a NAV, a Bankszövetség és az egyeztetést kezdeményező egyik bank szakértői között. A megbeszélésen sorra vettük azokat a már rendelkezésre álló megoldásokat, amelyek biztosítják, hogy a hitelintézetek tartalmilag megfelelő igazolásokat kapjanak, illetve, hogy azok hitelességét milyen módon ellenőrizhetik a finanszírozók. Megállapodtunk arról, hogy az egyes területi szervei által kiadandó igazolások tartalmát a NAV egységesíti. Júliustól az adóhatóság az egyeztetetteknek megfelelően módosította az informatikai rendszerét. 5. A bankszektor működését befolyásoló további fontosabb szabályozási fejlemények 5.1. Új hitelintézeti törvény, pénzügyi salátatörvény Tavaly decemberben fogadta el az Országgyűlés az új hitelintézeti törvényt. Az új törvény tartalmában nagyrészt a régivel azonos, ám a Hpt. húsz éven keresztül történő folyamatos módosítása a jogalkotó szerint is időszerűvé tette a töredezett, kusza szerkezetű törvény átszerkesztését. Ami a tartalmi újdonságot jelenti, az a tőkekövetelmény irányelv (CRD4) implementálása: szigorodtak a prudenciális felügyeleti szabályok és a vállalatirányítási követelmények, szűkült a külső hitelminősítésekre való hagyatkozás lehetősége, és új tőketartalékok, ún. tőkepufferek kerültek bevezetésre. Ezen túl módosultak, az ügyfelek számára kedvezőbbé váltak a Hpt. fogyasztóvédelmi rendelkezései től az új Hpt., valamint a hitelintézetekre és befektetési vállalkozásokra vonatkozó prudenciális követelményekről szóló, 575/2013 EU rendelet (CRR) együttesen határozzák meg a hitelintézeti működés kereteit. Az új Hpt. kapcsán fontos megemlíteni, hogy külön törvény született a nem banki pénzforgalmi szolgáltatókról és az utalvány-kibocsátókról. E törvény megszületésének figyelemmel kísérése azért volt fontos, mert ezen intézmények banki jogosítványok nélkül a bankokéval részben azonos tevékenységet végeznek, így a szektor semleges szabályozás alapvető követelmény. A CRR-rel együtt elfogadott tőkekövetelmény direktíva implementálása szükségessé tette a befektetési szolgáltatásokról szóló törvény és más kapcsolódó törvények módosítását, és ugyanebben a salátatörvényben került sor azokra a módosításokra, amelyeket az MNB új, felügyeleti jogköre indokolt A szövetkezeti hitelintézetek integrációjáról szóló törvény 17
18 Az Országgyűlés 2013 közepén újraszabályozta a szövetkezeti hitelintézeteket és létrehozta a szövetkezeti hitelintézetek kötelező integrációját. Ennek keretében működésüket a centrumbankként működő Takarékbank alá szervezte és felállította a szövetkezeti hitelintézeti szektor új integrációs szervezetét (SZHISZ), amely a szövetkezeti hitelintézetek prudenciális szabályozását és intézményvédelmét, továbbá megfelelő szavatoló tőkével való ellátottságát hivatott biztosítani. Ez utóbbinak a forrása a külön erre a célra létrehozott 135 milliárd forintos állami pénzalap, a Szövetkezeti Hitelintézetek Integrációs Alapja (SZHIA). Ugyancsak a prudens működést hivatott garantálni a feltöltés alatt álló Szövetkezeti Hitelintézetek Tőkefedezeti Közös Alapja, amely az egyetemleges tagi helytállás megvalósításában tölt be elsődleges szerepet. A törvény értelmében az állam (az MFB-n és a Magyar Postán keresztül) többségi tulajdont szerzett a Takarékbankban (mely egy későbbi törvény alapján már 2014 első felében eladásra kerül). A Takarékbank és a SZHISZ - pl. a kötelező szabályzatok elfogadásán keresztül - meghatározó befolyást gyakorol a korábban önálló takarékszövetkezetek működésére, a lényeget tekintve fiókká degradálva azokat. A törvény a takarékszövetkezetek tulajdonosai számára, illetve a takarékszövetkezetek Takarékbankban képviselt korábbi többségi tulajdonát érintően jelentős sérelmet okozott. A szövetkezeti hitelintézetek érdekképviseletei szerint a törvény sérti az Alaptörvény egyes rendelkezéseit. Előkészítéséből teljes mértékben kihagyták az érintetteket, a kapcsolódó kormányzati kommunikációban az intézményvédelmi alapok által védett hitelszövetkezeti szektorról a valósnál lényegesen negatívabb képet mutattak be. Az érintettek szektor átalakításával kapcsolatos ellenvéleményét, kifogásait és súlyos fenntartásait a számos takarékszövetkezetet a tagjai között tudó VOSZ képviselte a nyilvánosság előtt. Az integráció létrehozása érdeksérelmekkel járt, ugyanakkor a deklarált szándék indokoltsága a szövetkezeti hitelintézetek hosszú távú prudens működésének intézményi garantálása és szavatoló tőkéjük biztosítása a pénzügyi stabilitás érdekében nem vitatható. Ez a banki közösségnek is elsőrendű érdeke, mivel az elmúlt 12 évben öt alkalommal fordult elő, hogy az OBA volt kénytelen helytállni egy hitelintézet betéteinek visszafizetéséért. Mind az öt ilyen esetre szövetkezeti hitelintézet fizetésképtelensége miatt került sor, a kártalanítás pedig a 85%-ában a bankok által összeadott pénzalapot csökkentette. Mivel sajnálatos módon az új szövetkezeti integrációs szabályozás sem zárja ki azt, hogy egy takarékszövetkezet integrációból való kizárása esetén az OBAnak kelljen kártalanítania a betéteseket, a törvényi szabályozás megfelelő kiigazítását célzó javaslatainkat eljuttattuk a kormányzatnak Az új Polgári Törvénykönyv hatályba lépésével kapcsolatos fejlemények Felkészülés az új Ptk. alkalmazására 2013-ban a bankszakma egyik kiemelt feladata a március 15-én hatályba lépett új Polgári Törvénykönyv alkalmazására történő felkészülés volt. Ez értelemszerűen nem csak a jogi apparátusok tanulási folyamatát jelenti, hanem a banküzem működésének átállítását az új jogszabálynak megfelelő működési rendre. (Általános szerződési feltételek, üzletszabályzat, belső szabályzatok, szerződések átdolgozása, nyomtatványok, ügyfél tájékoztatók átdolgozása, stb.) A folyamat elősegítésére a Bankszövetség is szemináriumokat szervezett az új kódex egyes, banki szempontból kiemelt fontosságú részeinek ismertetésére, feldolgozására. A kötelmi jogi, zálogjogi témák megtárgyalását követően a jogi személy, gazdasági társaságok témakörből és az értékpapírokra vonatkozó részből szerveztünk széles érdeklődést kiváltó szemináriumot, az utóbbi témakörben a Befektetési Szolgáltatók Szövetségével közösen. 18
19 Emellett folyamatosan figyelemmel követtük és véleményeztük a Polgári Törvénykönyv hatályba lépéséhez kapcsolódó egyéb jogszabályok módosításait: évi CLXXVII. törvény a Polgári Törvénykönyvről szóló évi V. törvény hatályba lépésével összefüggő átmeneti és felhatalmazó rendelkezésekről, évi CLXXVI. törvény egyes jogi személyek átalakulásáról, egyesüléséről, szétválásáról, évi CCXXXVI törvény egyes pénzügyi tárgyú törvények módosításáról, évi CCLII. törvény egyes törvényeknek az új Polgári Törvénykönyv hatályba lépésével összefüggő módosításáról, továbbá a végrehajtáshoz kapcsolódó kormányrendeletek, miniszteri rendeletek sokaságát véleményeztük, illetőleg éltünk javaslatokkal. A fiduciárius biztosítékok tilalma - A hitelbiztosítéki nyilvántartásról szóló törvény Az új Ptk. fontos változásokat hoz a biztosítéki rendszerben. Ezek lényege, hogy az új kódex gyakorlatilag minden dologi jellegű szerződési biztosítékot a zálogjog intézményével ír le, arra modellez ; számos eddig alkalmazott hitelbiztosítékot tilalmaz. Az általánossá váló zálogjogot pedig amennyiben annak tárgya nem ún. lajstromozott dolog (például ingatlan, aminek a lajstroma az ingatlan nyilvántartás) a hitelbiztosítéki nyilvántartásba kell bejegyezni. Ugyanide kell bejegyezni a tulajdonjog fenntartással történő eladás, a faktoring-szerződés és lízingszerződés adatait is. A hitelbiztosítéki nyilvántartás működésének részletes szabályait a évi CCXXI. törvény tartalmazza, amelyet előkészítése során a Bankszövetség is véleményezett. Észrevételünkben szóvá tettük, hogy a rendszer nem képes átvenni a megszüntetett fiduciárius biztosítékok szerepét, mert a nyilvántartás nem az elzálogosított vagyontárgyak/jogok szerint, hanem azok tulajdonosa/jogosultja szerint tartalmazza majd az elzálogosítás, biztosítékba adás tényét, így az egyes konkrét vagyontárgyak, jogok, követelések tehermentessége nem lesz megállapítható. A rendszer a felhasználókra jelentős anyagi és eljárási terhet ró. A törvényjavaslatot kisebb módosításokkal december 9-én elfogadta az Országgyűlés, s a törvény az új Ptk.-val együtt március 15-én lépett hatályba. Komoly gondot jelent, hogy a rendszer működtetéséhez szükséges végrehajtási rendelet csak közvetlenül a hatályba lépés előtt jelent meg. A teljes rendszer csak jelentős csúszással lesz üzemképes, ami a bankok, lízing és faktoring-cégek tevékenységét akadályozza, hiszen a korábban alkalmazott biztosítékok zöme a hatályba lépés óta már semmis (így az új szerződésekben nem alkalmazható), az új biztosítékokat pedig bejegyzés hiányában nem lehet érvényesen megalapítani. A bizalmi vagyonkezelésről szóló évi XV. törvény Az új Ptk. bevezeti a bizalmi vagyonkezelés intézményét a magyar jogba. A bizalmi vagyonkezelő a vagyonrendelővel kötött vagyonkezelési szerződés alapján a saját tulajdonába adott vagyontárgyak, jogok, követelések kezelésére köteles. A Ptk. meghatározza az új jogintézmény magánjogi kereteit, de a kapcsolódó közjogi szabályokat (például a tevékenység végzésének engedélyeztetése) a bizalmi vagyonkezelőkről és tevékenységük szabályairól szóló törvény tartalmazza. A tervezethez két ízben is tettünk észrevételeket az azt előkészítő Közigazgatási és Igazságügyi Minisztérium részére. Kifogásoltuk, hogy a tevékenység végzéséből a pénzügyi intézmények ki vannak zárva, mert a törvénytervezet szerint a bizalmi vagyonkezelői tevékenységet üzletszerűen csak kizárólagos tevékenységként lehet végezni. Emellett számos javaslatot tettünk a kapcsolódó jogszabályok módosítására és a működés részletes feltételeire vonatkozóan Egyéb jogszabály-módosítási kezdeményezések 19
20 Az eddig említetteken túl számos egyéb kérdésekben tettünk jogszabályváltozásra, vagy hatósági intézkedésre javaslatot, észrevételt: - a végrehajtási törvény tapasztalatairól részletes beszámolót küldtünk az alapjogi biztos részére. (A problémák bemutatásán túl javaslatot tettünk a bírósági végrehajtási törvény módosítására, a szabad végrehajtó-választás bevezetésére, ügyfélbarát eljárási rendelkezések bevezetésére és a végrehajtói díjak átfogó csökkentésére.) - a végrehajtói díjszabással kapcsolatos igazságügy-miniszteri rendelet módosítására vonatkozóan a Nemzeti Eszközkezelő Zrt. eljárása esetén érvényesítendő végrehajtói díjak csökkentésére tettünk javaslatot, - a stratégiai szempontból kiemelt gazdálkodó szervezetek csőd- és felszámolási szabályaira vonatkozóan a csődtörvény módosítására küldtünk javaslatot a KIM részére, - továbbá ugyanebben a kérdésben a T/10507-es számon benyújtott képviselői indítvánnyal kapcsolatban levéllel fordultunk a miniszterhez. - a 1346/2000/EK rendelet módosítási javaslatának véleményezése a határon átnyúló fizetésképtelenségi eljárások módosításáról. 6. Az MNB-vel és a PSZÁF-fal (a központi bankkal és a felügyeleti hatósággal) kapcsolatos fejlemények 6.1. A Pénzügyi Szervezetek Állami Felügyeletének beolvadása a Magyar Nemzeti Bankba Az Alaptörvény ötödik módosítása az MNB-hez telepítette a pénzügyi közvetítőrendszer felügyeletét, és az ezt követően megalkotott új MNB-törvény is a központi bank felelősségévé tette e feladat ellátását. A PSZÁF-ot a törvény október 1-jei hatállyal jogutód nélkül megszüntette, a felügyeleti funkciót ellátó szervezet megváltozását pedig egy külön törvény vezette végig a jogrenden. E salátatörvény alakulására nagy figyelmet fordítottunk, mivel a bankokat értelemszerűen közvetlenül érinti a felügyeletüket ellátó szerv megváltozása. Az MNB elnöke által kiadott SZMSZ értelmében egy - újonnan kinevezett - alelnök felel a pénzügyi szervezetek felügyeletéért és fogyasztóvédelemért. A korábbi PSZÁF-ajánlások hatályát nem érintette a változás, és tartalmilag a korábbi PSZÁF elnökének rendeletei is hatályban maradtak, de a bankok szempontjából a későbbiekben problémák forrása lehet, hogy a funkcióiban és hatáskörében megnövekedett jegybank nem jogutódja a PSZÁFnak A SWAP állománnyal kapcsolatos MNB javaslat lezárása Az MNB még 2012 júliusában kezdeményezte a SWAP állományok önkéntes korlátozását. Az egyeztetések során kiderült, hogy a bankszektor álláspontja nem egységes, így az MNB által a bankok részére előkészített, tagintézményeink általi aláírásra javasolt mintanyilatkozat többszöri módosítása ellenére sem került elfogadásra. Az MNB Monetáris Tanácsa a február 12-i ülésén döntött a kezdeményezés visszavonásáról. Az MNB illetékes alelnöke ugyanakkor jelezte, hogy a SWAP összállomány magas szintje miatti kockázatot továbbra is jelentősnek tartja, és figyelemmel kíséri annak változását, valamint szükség esetén alkalmazni fogja a rendelkezésére álló szabályozói eszközöket. 20